钦定古今图书集成/理学汇编/文学典/第078卷 > 赓邃明
## 钦定古今图书集成/理学汇编/文学典/第078卷 > 赓邃明

按《广西通志》：“邃明，清湘人。尚气节，能文章，尤长于乐
府。陈了斋瓘南迁，过全日，州郡待之甚峻，邃明独于
逆旅中相问劳如故旧。了斋北归，龙图学士折彦质
亦贬岭南，道遇之，问南中相识，以邃明荐。彦质因邂
逅与语，甚悦，欲与之俱，邃明慨然从之。一日渡海，风
涛大作，邃明持剑厉声曰：‘有宋忠臣在’。风涛遂息。后”
数年，彦质还，而邃明死，彦质作诗吊之，官其一子。